google/wiki40b huggingface dataset:
Štvrtý druh

Dej

Dr. Abigail Tylerová sa snaží  vyrovnať so smrťou svojho manžela a cestuje do mesta Nome na Aljaške, kde sa rozhodne pokračovať vo svojom výskume pri práci so svojou prácou a rodinou - vrátane nevidiacej dcéry Ashley, ktorá je slepá od Willovej smrti. Pri stretnutiach so svojimi pacientmi sú odkryté viaceré detaily, ktoré spájajú ich príbehy. Čoskoro sa začnú pacienti divne správať, jeden z pacientov spácha samovraždu, ďalšiemu sa v stave hypnózy zlomí väz a jej dcéra zmizne za tajomných okolností. Zisťuje, že má veľa spoločného s príbehmi svojich pacientov.
Born This Way (singel)

O piesni

Text k piesni začala písať na svojom turné The Monster Ball Tour a pojednáva v ňom o slobode a hrdosti ("I'm beautiful in my way, 'cause God makes no mistakes; I'm on the right track, baby, I was born this way"). Gaga piesňou vyjadruje podporu menšín a zastávanie ich práv a to, že každý by mal byť so sebou spokojný "taký aký je".

Videoklip

Videoklip sa natáčal od 22. januára do 24. januára 2011 v New Yorku. Video režíroval Nick Knight, uznávaný fotograf, ktorý predtým už mnohokrát s Lady Gaga spolupracoval. Pôvodne mal video režírovať Jonas Akerlund („Telephone“, „Paparazzi“), ktorý ale v období natáčania videa, natáčal video pre Britney Spears. Lady Gaga prezradíla, že klip je o zrode novej rase ľudí. Videoklip mal premiéru 28. februára 2011.
Poriadok

Poriadok je spojenie, zoskupenie, zoradenie, usporiadanie entít do skupiny tak, že v nej každá z nich zaujíma určité, jednoznačné miesto.
Park ušľachtilých duší

Park ušľachtilých duší je pamätník židovským obetiam holokaustu a súčasť komplexu starého židovského cintorína vo Zvolene. Nachádza sa vedľa Technickej univerzity. Je venovaný Slovákom, ktorí sa cez druhú svetovú vojnu, počas holocaustu podieľali na záchrane Židov pred deportáciou do koncentračných táborov, ako i pamätník židovským obetiam holokaustu.

Obelisk Ma bisterem!

Obelisk Ma bisterem! je pamätník rómskeho holokaustu od sochárky Jaroslavi Šickovej a akademického sochára Jána Šicka, v tvare obelisku, s rómskym nápisom "Ma bisterem!" (Nezabudnite!).

Cesta pokory

Symbolizuje zážitok smrti a znovuzrodenia. Táto priechodná dva metre hlboká symbolická hrobka vznikla na návrh architekta Petra Abonyiho. Jej sarkofág je vytvorený zo sklených platní naplnených mosadzným drôtom obalenými riečnymi kameňmi od výtvarníka Petra Kalmusa, ktoré symbolizujú modlitby za slovenské obete holokaustu. Tieto platne sú vložené medzi železničné koľajnice, ktoré symbolizujú deportácie židov do koncentračných táborov. Z hrobky sa vychádza po bielych schodoch pri Strome života.

Obelisk nádeje

Obelisk, ktorý symbolizuje nádej a život je zo zlepených 620 elipsovitých osem milimetrov hrubých platní výtvarne preparovaného skla. Autorom Obelisku nádeje je výtvarník a sklár [Palo Macho].

Digitálny informačný kiosk

Modernou súčasťou areálu pamätníka Parku ušľachtilých duší je digitálny informačný kiosk s informačným materiálom o pamätníku.

Vznik a  financovanie

Pamätník vznikol z iniciatívy vtedajšieho predsedu predstavenstva Izraelskej obchodnej komory na Slovensku Miloša Žiaka a jeho poradcu Ladislava Snopka. Základný kameňa položil v roku 2008 vtedajší predseda vlády Robert Fico. Park ušľachtilých duší je od roku 2009 zaradený do projektu "Slovenská cesta židovského kultúrneho dedičstva" v rámci "Európskej cesty židovského kultúrneho dedičstva". Projekt má názov Veľká kultúrna cesta Európy.

Umiestnenie

Ulica T. G. Masaryka, pri areáli Technickej univerzity vo Zvolene, Zvolen, Slovensko
GPS pozícia: 48° 34' 14.22" N  19° 7' 2.07" E
Kisbérsky okres

Kisbérsky okres (maď. Kisbéri járás) je okres v severnom Maďarsku v župe Komárom-Esztergom. Jeho správnym centrom je mesto Kisbér.
Vyšné Kôprovské sedlo

Prvé informácie

Najstaršie informácie o Kôprovskom sedle pochádzajú z augusta roku 1861 o výstupe poľských horolezcov Józefa Stolarczyka, Edwarda Homolacsa, Stanisława Homolacsa, Władysława Koziebrodzkeho, Ernsta Schauera, Stanisława Wodzickeho a horských vodcov Sameka, Krzeptowsceho, Macieja Sieczka, Jędrzeja Wala staršieho. Prvý zimný prechod sedla uskutočnili E. Baur a Alfred Martin 18. marca 1906. V roku 1886 do sedla postavili chodník.

Názov

Prvý pomenoval sedlo známy kaukazský horolezec Mór Déchy, keď naň vystúpil v roku 1874 z Kôprovej doliny, preto jeho názov odvodzoval od nej. Pomenovanie Kôprovské sedlo platilo pre celú depresiu medzi Kôprovským štítom a Kôprovskou vežou. Pre horolezeckú orientáciu si sedlo vyžiadalo pred prvou svetovou vojnou osobitné mená pre obidve priehlbiny. Vzniklo pomenovanie Nižné Kôprovské sedlo, ktoré bolo v minulosti hojnejšie navštevované a Vyšné Kôprovské sedlo. Vyvýšenina, ktorá je medzi nimi, dostala pomenovanie Kôprovský chrbát. V ročenke Uhorského karpatského spolku v roku 1876 je Kôprovské sedlo nazvané ako Diablovina alebo Pekelnitova. Pokiaľ ide o obsah mena je odvodené z názvu Kôprovej doliny, ktorú porastá kôprovníček bezobalný.
Perfume

Videoklip

Videoklip režíroval Joseph Kahn, ktorý už režíroval jej predošlé videoklipy ako „Stronger“ (2000), „Toxic“ (2004) alebo „Womanizer“ (2008) a bol vydaný 10. decembra 2013 na oficálnom speváčkinom VEVO kanáli a pozrelo si ho už viac ako 26 300 000 ľudí. Vo videoklipe sa speváčka nachádza na streche motela, priamo v moteli, kde v kúpeľni používa parfum z jej oficiálnej kolekcie Fantasy alebo v aute. Režisér Joseph Kahn natočil koniec videa, v ktorom Britney nakoniec svojho priateľa pre neveru zastrelí, avšak nahrávacej spoločnosti RCA Records sa to nepáčilo, a tak musel byť záver zmenený. Kvalitne natočený videoklip sa fanúšikom a kritikom veľmi páčil. Priebeh natáčania je možné vidieť v speváčkinom dokumente „I Am Britney Jean".
Tanec

Tanec sú opakované rytmické pohyby, konané jednou alebo viacerými osobami za sprievodu hudby, prípadne i spevu.

Dejiny

Vznik tanca sa kladie do obdobia rodovej spoločnosti, kde umocňoval rituálne obrady. Túto funkciu zastával až do staroveku, kedy k tejto funkcii pribudla ešte funkcia umelecká. V tomto období neexistoval tanec v pároch, ale len sólový tanec (umenie) alebo skupinový tanec (rituálny). Tanec zaujímal významné miesto v kultúrach Indie, Číny, Japonska, Egypta, Mezopotámie, Palestíny a podobne a vrcholné formy dosiahol v Grécku, odkiaľ je známych až asi 200 druhov tancov. 
Svetský tanec vznikol v 6. storočí po Kr. V 11. a 12. storočí vznikli spoločenské (párové) tance vládnucich vrstiev, najmä rytierske tance, ktoré boli ovplyvnené ľudovými tancami jednotlivých národov. V 16. a 17. storočí určoval formu a štýl tanca francúzsky kráľovský dvor. V neskorom stredoveku a až do 17. storočia bolo obľúbené spájanie dvoch tancov do páru (tzv. urpaar). Urpaar sa v 17. storočí stal jadrom tanečných suít. Suita sa stala základom všetkých cyklických foriem. Na prelome 19. a 20. storočia došlo k úpadku tanca, oživenie priniesol až prílev amerických tancov po druhej svetovej vojne, najmä silný vplyv džezovej hudby (rumba, beguin, samba, boogie-woogie, rock "n" roll, bossa nowa, čača, letkis, shake...). V 20. storočí vznikol rad súťaží, ktoré sa delia podľa druhu tanca (pozri súťažný spoločenský tanec). 
Na Ukrajine sa v 19. a 20. storočí pestovala najmä štvorylka, polka, mazúrka, valčík a polonéza, po roku 1918 najmä tango, po druhej svetovej vojne je výber tancov v súlade so svetovými trendmi.
Pandokos (Trója)

Pandokos (starogr. Πάνδοκος – Pandokos) je v gréckej mytológii trójsky bojovník bojujúci v trójskej vojne.
Meno trójskeho bojovníka Pandoka zaznie len v Homérovej Iliade, kde umiera v boji spolu s niekoľkými svojimi druhmi rukou Telamónovho syna Aianta, ktorý spolu s Menelaom zachraňuje zraneného Odysea.
Básnik Homér v jedenástom speve Iliady poeticky opisuje posledné chvíle ich života: „Vtom ale pribehol Aias a štít mal podobný veži, a vedľa neho zastal - Trójania sa rozpŕchli na všetky strany. Odysea Achájec Menelaos potom odvádzal z davu za ruku, až sa s koňmi už priblížil vozataj kráľov. Aias sa k Trójanom prihnal a usmrtil Priamovho ľavobočka Dorykla kopijou a po ňom Pandoka prebodol, zasiahol Lysandra tiež a Pyrasa s Pylartom po nich. Ako sa rozvodnená rieka z horských vrcholov na pláň valí a Diov príval ju ženie, veľa potom vyschnutých dubov a množstvo smrekových kmeňov unáša so sebou a mnoho aj náplav do mora vrhá, takto sa vtedy rútil tou pláňou Achájec Aias stíhajúc Trójanov"
Frétoy

Poloha

Obec má rozlohu 6,43 km². Najvyšší bod je položený 162 m n. m. a najnižší bod 125 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Voujeaucourt

Poloha

Obec má rozlohu 9,45 km². Najvyšší bod je položený 416 m n. m. a najnižší bod 305 m n. m.

Obyvateľstvo

Počet obyvateľov obce je 3 408 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kyslík

Výskyt v prírode

Kyslík je na Zemi najrozšírenejším prvkom. Pre celkový obsah kyslíka v litosfére, hydrosfére a atmosfére sa udáva 58,0 mólových %. Molekulový kyslík O₂ sa nachádza v atmosfére, kde je jeho obsah 23,0 hm. %, t. j. 20,8 obj. %. Podstatne väčšie množstvo kyslíka je viazané vo vode (H₂O), v horninách a v živých organizmoch, ktorých je stálou a nevyhnutnou súčasťou (biogénny prvok). Kyslík sa v prírode nachádza v tripletovom stave, vďaka čomu nereaguje pri bežných podmienkach s väčšinou prírodných látok (sú obyčajne singletové) a tým je možná existencia života v oxidačnom prostredí.
Vo vesmíre je zastúpenie kyslíka podstatne nižšie. Na 1 000 atómov vodíka pripadá iba jeden atóm kyslíka.

Anorganické zlúčeniny

Vzhľadom na vysokú elektronegativitu, má kyslík v zlúčeninách v oxidačnom stupni -II, zriedkavejšie ako (O₂)²⁻, (O₂)⁻, (O₃)⁻. Kladný oxidačný stupeň má kyslík v zlúčeninách s fluórom, ktorý jediný má vyššiu elektronegativitu napr. OF₂ alebo O₂F₂, ako aj v podobe katiónu (O₂)⁺, napr v zlúčenine O₂[PtF₆].
V oxidačnom stupni -II sa vyskytuje vo veľkom množstve zlúčenín. Predovšetkým sú to oxidy, vlastnosti jednotlivých zlúčenín sú podrobnejšie opísané v kapitolách článkov o jednotlivých prvkoch.
Kyslík sa nachádza vo väčšine anorganických kyselín (nazývaných aj kyslíkaté kyseliny) a ich soliach. Z tých najdôležitejších možno spomenúť uhličitany (CO₃)²⁻, kremičitany (SiO₃)²⁻, sírany (SO₄)²⁻, dusičnany (NO₃)⁻ a fosforečnany (PO₄)³⁻. 
Alkalické zlúčeniny, hydroxidy, sa vyznačujú prítomnosťou skupiny -OH. Medzi najznámejšie patria hydroxid sodný (NaOH), hydroxid draselný (KOH) a hydroxid vápenatý (Ca(OH)₂).
S formálnym nábojom -I sa kyslík nachádza v zlúčeninách s aniónom O₂⁻². Nazývajú sa peroxidy, najznámejší z nich je peroxid vodíka (H₂O₂). Táto kvapalná zlúčenina má silné oxidačné účinky a v praxi sa používa, vo forme svojich vodných roztokov, v medicíne na dezinfekciu a v chémii ako oxidačné činidlo. Peroxid sodný (Na₂O₂) je pevná, hygroskopická látka, ktorá sa používa ako veľmi energetické oxidačné činidlo.
Z ďalších zlúčenín s nábojom -I sú to hyperoxidy: (O₂)⁻ a ozonidy: (O₃)⁻.
Iba fluór má väčšiu elektronegativitu ako kyslík a vytvára s ním niekoľko fluoridov, v ktorých sa kyslík nachádza s oxidačným stupňom +I. Všetky fluoridy kyslíka sú veľmi nestále, ale aj napriek tomu existuje reálna možnosť ich využitia ako raketového paliva.
Stávková kancelária

Stávková kancelária je podnik, ktorý ponúka stávky; v užšom zmysle jeho „prevádzkáreň“.
Stávkové kancelárie sa rozdeľujú na kamenné stávkové kancelárie a on-line stávkové kancelárie.

Podstata fungovania

Stávkové kancelárie zarábajú prostredníctvom payoutu. 
Príklad: Na zápas Dominik Hrbatý - Karol Kučera sú vypísané kurzy: 1.8-1.8. Tipujúci č. 1 vsadí sumu 1 euro na Dominika Hrbatého. Tipujúci č. 2 vsadí sumu 1 euro na Karola Kučeru. Nech vyhrá ktokoľvek - stávková kancelária vyplatí len 0,80 eur na výhre 1 euro späť na vklade a pritom vklady boli 2 eurá. Získava teda 0,2 eur. Kurzy sú určované podľa predpokladaného správania tipujúcich. Väčšinou platí, že čím je kurz vyšší, tým je nižšia šanca na výhru. Niekedy sú kurzy v ponuke dodatočne upravované (napr. ak tipujúci vsadili značnú sumu na Dominika Hrbatého, stúpne kurz na Karola Kučeru a na Dominika Hrbatého klesne).
Stávkové kancelárie ponúkajú rôzny payout, čo využívajú aj ako konkurenčnú výhodu v marketingu. Medzi stávkové kancelárie s najväčším payoutom patria betting exchange ako Betfair a spomedzi bežných stávkových kancelárií napríklad Pinnacle Sports.
Eurovision Song Contest 2018

Miesto konania

Vďaka víťazstvu Salvadora Sobrala na Eurosongu 2017 sa súťaž prvýkrát v histórii odohráva v Portugalsku. Hosťovská televízia Rádio e Televisão de Portugal (RTP) a Európska vysielacia únia a (EBU) zvolila ako miesto konania 63. ročníka súťaže MEO Arénu (neskôr pomenovaná ako Altice Arena) v Lisabone.
Les Monthairons

Poloha

Obec má rozlohu 12,22 km². Najvyšší bod je položený 319 m n. m. a najnižší bod 201 m n. m.

Obyvateľstvo

Počet obyvateľov obce je 376 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bedřichov (Oskava)

História

Prvá písomná zmienka o obci pochádza z roku 1620.
Turistická značkovaná trasa číslo 2412

Turistická značkovaná trasa číslo 2412 je krátka modrá trasa v Malých Karpatoch, ktorá spája obec Smolenice so zelenou turistickou trasou 5108. Dĺžka trasy je 3 km.
Javier Hernández Balcázar

Životopis

Pochádza z futbalovej rodiny. Predtým hral za mexický klub CD Guadalajara. V roku 2010 prestúpil do anglického klubu Manchester United a v sezóne 2010/2011 dal v 45 zápasoch 20 gólov. V Lige majstrov 2010/11 dal 4 góly a výrazne pomohol k postupu do finále, kde Manchester United podľahol Barcelone.
V sezóne 2010/2011 sa stal 2. najlepším strelcom Manchesteru United po Dimitaru Berbatovovi a výrazne pomohol k zisku anglického titulu a postupu až do finále Ligy majstrov. 
V opakovanom štvrťfinálovom stretnutí FA Cupu 1. apríla 2013 (prvý zápas skončil remízou 2:2, preto sa opakoval) proti Chelsea FC mohol počas stavu 0:1 vyrovnať, jeho hlavičku ale chytil brankár Petr Čech, futbalisti United po prehre 0:1 nezískali FA Cup. 19. mája 2013 v poslednom ligovom kole Premier League 2012/2013 sa podieľal jedným gólom na vysokej remíze 5:5 v zápase proti West Bromwichu (po ňom sa rozlúčil s trénerskou kariérou sir Alex Ferguson). Manchester mal účasť v Lige majstrov 2013/14 zaistenú už skôr, v ročníku získal celkom 89 bodov.
Koncom letného prestupového obdobia 2014 odišiel hostovať do španielskeho topklubu Real Madrid. 22. apríla 2015 strelil jediný gól Realu vo štvrťfinále Ligy majstrov UEFA 2014/2015 a Real tak vyradil Atlético Madrid po výsledkoch 0:0 a 1:0.
V auguste 2015 prestúpil do nemeckého bundesligového klubu Bayer 04 Leverkusen, kde pôsobil až do leta 2017. V júli 2017 sa vrátil do anglickej Premier League, do 
klubu West Ham United.
V mexickom národnom futbalovom mužstve debutoval v septembri 2009 v zápase proti Kolumbii. Mexiko reprezentoval aj na MS 2010 v Juhoafrickej republike, kde strelil dva góly a na MS 2014 v Brazílii.
Andrej Ferko (básnik)

Životopis

Narodil sa roku 1925 v roľníckej rodine v Kysáči, kde končí aj základnú školu. Po ukončení základnej školy sa zapisuje na slovenské gymnázium do susedného Báčskeho Petrovca, ktoré navštevuje päť rokov - šiesty ročník končí na srbskom gymnáziu v Novom Sade. V tom čase sa stal ilegálnym členom národnooslobodzovacieho hnutia a preto bol okupačnými vrchnosťami v novembri 1942 zatknutý a väznený v Pešti. Jeden rok bol doma, lebo mu okupanti zakázali študovať, preto však pokračoval v ilegálnej práci ako jeden z organizátorov mládežníckeho hnutia SKOJ-a (Zväz komunistickej mládeže Juhoslávie) v Kysáči. Udržiaval stále styky s Novosadským partizánskym oddielom, ku ktorému sa aj pripojil v lete 1944. V jednej zrážke s maďarskými žandármi bol zranený a hneď nato, v auguste zatknutý a v Segedíne odsúdený na smrť. Tento výrok však nemohol byť uskutočnený a už v apríli 1945 Andrej Ferko sa vracia domov a pokračuje v gymnaziálnych štúdiách. Medicínu skončil roku 1954 na belehradskej univerzite. Od roku 1956 až po odchod do dôchodku (1985) pôsobil ako lekár a riaditeľ Domu zdravia v Petrovci.
Marnay (Haute-Saône)

Poloha

Obec má rozlohu 10,37 km². Najvyšší bod je položený 324 m n. m. a najnižší bod 189 m n. m.

Obyvateľstvo

Počet obyvateľov obce je 1 386 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stoicizmus

Mladší stoicizmus

Mladší stoicizmus alebo novostoicizmus je posledná etapa vo vývine antického stoicizmu spadajúca do obdobia rímskeho cisárstva, konkrétne do obdobia 1. – 2. storočia. Jeho najvýznamnejšími predstaviteľmi boli Lucius Annaeus Seneca, Lucius Annaeus Cornutus, Gaius Musonius Rufus, Epiktétos, Hierokles z Alexandrie a Marcus Aurelius.
Baranidlo

Baranidlo v základnej forme je kmeň stromu ktorý slúžil na ničenie či poškodenie brán miest a pevností. Najjednoduchšou formou bojového stroja je obliehacie baranidlo, ktoré bolo pravdepodobne aj prvým strojom.

Vývoj

Prvé zaznamenané použitie baranidla bolo v boji Asýrčanov proti mestám Judey v 7. storočí pred Kr. Prvé baranidlá neboli pravdepodobne nič iné než otesané kmene stromov nesené mužmi. Časom sa hlava baranidla spevnila železom, aby sa zabránilo jej rozštiepeniu, neskôr dostala hlavica liate alebo kované zakončenie.
Stredoveké baranidlo bolo zvyčajne pripevnené na rámovej konštrukcii s kolesami, ktoré boli upravené tak, aby uniesli hmotnosť samotného baranidla, takže muži sa mohli sústrediť na jeho rozhojdanie. Konštrukcia bola často vybavená nástavbou pokrytou namočenou kožou, ktorá chránila baranidlo a jeho obsluhu pred lukostrelcami či inými taktikami používanými na obranu hradieb. Niektoré baranidlá dosahovali skutočne veľké rozmery, záviselo to od toho, kde ich bolo potrebné použiť.
Viktor Svitek

Životopis

Narodil sa v Dohňanoch v okrese Považská Bystrica. Na reálku v Žiline sa dostal až po I. svetovej vojne. Po maturite v roku 1928 študoval matematiku a deskriptívnu geometriu na Karlovej univerzite a na ČVUT v Prahe. Absolvoval aj trojročný kurz poisťovacej matematiky.
Po skončení vojenskej služby pôsobil od r. 1936 ako profesor na gymnáziách v Lučenci, Žiline a Bratislave. Od r. 1943 prednášal ako honorovaný docent niektoré geometrické disciplíny na Prírodovedeckej fakulte Slovenskej univerzity v Bratislave. V povojnových rokoch pôsobil na pedagogickej fakulte, kde bol profesorom, od r. 1947 vedúcim matematického ústavu. Po celý čas existencie Vysokej školy pedagogickej v Bratislave v rokoch 1953 – 1959 bol na jej fakulte prírodných vied vedúcim katedry matematiky a jedno funkčné obdobie aj prodekanom. Ako externý učiteľ sa zaslúžil aj o rozvoj pedagogických fakúlt v Nitre a Trnave. Od r. 1959 až do smrti bol pracovníkom katedry matematiky (od r. 1960 katedry geometrie) Prírodovedeckej fakulty Univerzity Komenského. V školskom roku 1969 – 1970 bol prodekanom tejto fakulty.
Vo vedeckej práci sa zaoberal syntetickými aj algebraickými metódami projektívnej a deskriptívnej geometrie, špeciálne projektívno-geometrickým prístupom k štúdiu kriviek a plôch. Okrem časopiseckých publikácií vydal monografiu Nové riešenie kriviek a plôch. V dizertačnej práci obhájenej r. 1942 a neskôr v päťdesiatych rokoch sa zaoberal premietacími metódami vo viacrozmerných priestoroch. V poslednom období svojho života sa venoval fundamentálnym problémom elementárnej geometrie, ktoré zhrnul v monografii Logické základy geometrie. Napísal celý rad učebných textov z rôznych geometrických disciplín. Prof. Svitek bol oduševneným pedagógom, ktorý vychoval niekoľko generácií učiteľov matematiky a deskriptívnej geometrie pre stredné školy na Slovensku. Vynikal v projektívnej geometrii, v ktorej rozsah jeho vedomostí a zručnosť v aplikáciách boli obdivuhodné. Vychoval niekoľko úspešných ašpirantov a bol činný ako člen i predseda v niekoľkých komisiách. Bol dlhoročným funkcionárom mnohých odborných a poradných orgánov od úrovne školy až po ministerstvo včítane orgánov verejnej správy a národných výborov. Záslužná práca prof. Sviteka bola ocenená vyznamenaniami vysokých škôl a verejných inštitúcií. V JČSMF bol členom v ústrednom výbore JSMF a predsedom pobočky v Bratislave.
 
Zomrel 13. júna 1971 v Bratislave.
Plaváček (album)

Obal

Obal albumu zhotovil Vlastimil Třešňák za použitia svojej vlastnej fotografie.

Reedície

Reedíciu albumu vydal v roku 1995 Bonton. 28. marca 2008 vydal Supraphon ďalšiu reedíciu s bonusom v podobe živej nahrávky z Mníchova z roku 1986, kde Kryl strieda svoje piesne recitáciou básní zo svojej zbierky Krylias & Odysea.
Brénaz

Polohopis

Brénaz má rozlohu 9,79 km². Najvyšší bod je položený 1 425 m n. m. a najnižší bod 580 m n. m.

Obyvateľstvo

Brénaz má 92 obyvateľov (2009).
Graf vývoja obyvateľstva:
Zdroje: INSEE
Adriana Karembeu

Životopis

Jej matka MUDr. Zlatica Sklenaříková je Slovenka, s manželom sa zoznámila v Prahe, kde obaja študovali medicínu.  Adriana tiež študovala v Prahe medicínu, ale štúdium zanechala a rozhodla naplno sa venovať modelingu. V decembri 1998 sa vydala za francúzskeho futbalistu Christiana Karembeu a prijala jeho meno. Rozišli sa v marci 2011. Je vysoká 185 cm a je známa tým, že má najdlhšie nohy vo svete módy. Pracovala pre elitných návrhárov, ale najviac sa preslávila ako Miss Wonderbra. Známu podprsenku propagovala celých päť rokov.
V roku 2006 bola zvolená za naj-sexy ženu vo francúzskej verzii časopisu FHM.
Rang (Doubs)

Poloha

Obec má rozlohu 10,32 km². Najvyšší bod je položený 524 m n. m. a najnižší bod 280 m n. m.

Obyvateľstvo

Počet obyvateľov obce je 411 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Julien-Maumont

Poloha

Obec má rozlohu 6,21 km². Najvyšší bod je položený 244 m n. m. a najnižší bod 149 m n. m.

Obyvateľstvo

Počet obyvateľov obce je 166 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pamproux

Poloha

Obec má rozlohu 36,3 km². Najvyšší bod je položený 183 m n. m. a najnižší bod 77 m n. m.

Obyvateľstvo

Počet obyvateľov obce je 1 676 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neuilly (Eure)

Poloha

Obec má rozlohu 4,71 km². Najvyšší bod je položený 137 m n. m. a najnižší bod 47 m n. m.

Obyvateľstvo

Počet obyvateľov obce je 142 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lilian Thuram

Hráčska kariéra

Thuramova futbalová kariéra začal vo francúzskom klube AS Monaco v roku 1991 vo francúzskej Ligue 1. Neskôr prestúpil do talianskej Parmy. Tu pôsobil 5 sezón, počas ktorých získal v sezóne 1998/99 Pohár UEFA. V rokoch 2001 až 2006 hrával za Juventus Turín. V drese „Juve“ vyhral štyrikrát scudetto (jeden z titulov bol ale klubu odobraný kvôli škandálu s podplácaním zápasov).
V roku 2006 podpísal zmluvu s katalánskym veľkoklubom FC Barcelona. V drese Barcelony odohral dve sezóny, v júni 2008 podpísal zmluvu s francúzskym klubom Paris Saint-Germain. Za klub ale nenastúpil, v lete 2008 kvôli zdravotnému problému so srdcom ukončil svoju aktívnu kariéru.

Reprezentácia

Za Francúzsko odohral spolu 142 zápasov, v júni 2006 prekonal vtedajší rekord Marcela Desaillyho v počte zápasov v národnom mužstve. Strelil len dva góly v medzinárodných zápasoch, oba v zápase semifinále Majstrovstiev sveta v 1998 proti Chorvátsku. Francúzsko sa tak prebojovalo až do finále, kde triumfovalo 3-0 nad Brazíliou. Thuram získal ocenenie Bronzová lopta za najužitočnejšieho hráča tímu. V roku 2000 bol súčasťou tímu, ktorý vyhral Euro 2000. Hral aj na Majstrovstvách sveta 2002 v Japonsku a Južnej Kórei, ktoré skončili pre Francúzsko skalamaním a na Eure 2004 v Portugalsku. Tréner Raymond Domenech ho nominoval aj na Majstrovstvá sveta 2006 v Nemecku. Francúzi sa prebojovali až do finále, kde podľahli Taliansku po penaltách. S reprezentačnou kariérou sa rozlúčil po Majstrovstvách Európy 2008, kde Francúzsko skončilo v základnej skupine.
Ardenais

Poloha

Obec má rozlohu 17,55 km². Najvyšší bod je položený 262 m n. m. a najnižší bod 188 m n. m.

Obyvateľstvo

Počet obyvateľov obce je 206 (2011).
Nasledujúci graf zobrazuje vývoj počtu obyvateľov v obci.
Zdroje: INSEE